《羚头峡与子翼小酌》
明代·林光

罗列波光数百峰，一樽何惜与君同。江流恰共诗情远，山色何如酒兴浓。

习习和风吹短鬓，萧萧凉雨洒孤蓬。寻常一笑非人世，疑是星河有路通。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。